सांस्कृतिक कार्यक्रम आयोजित करने का निर्णय
शहीदेआजम भगत सिंह, राजगुरु और सुखदेव के शहादत दिवस की तैयारी के सिलसिले में रविवार को बैठक की गई। बैठक में 23 मार्च को शिवाजी मैदान में भव्य सांस्कृतिक कार्यक्रम के आयोजन का निर्णय लिया गया। बैठक में समिति ने निर्णय लिया कि 23 मार्च को शहादत दिवस पर प्रभात फेरी के साथ कार्यक्रम की शुरूआत होगी। संध्या में शिवाजी मैदान में सांस्कृतिक कार्यक्रम का आयोजन भी किया जाएगा।
बैठक में समिति के अध्यक्ष डाॅ. शुक्ला ने कहा कि शहादत समारोह के बहाने शहर की जनता पिछले कई वर्षों से सामूहिक प्रयास से शहीदों को याद करने की यह परंपरा चलती रही है। जिसमें सभी वर्ग, समाज आम लोगो का भरपूर सहयोग मिलता रहा है। हमारी कोशिश है कि शहादत समारोह के बहाने सिर्फ भगत सिंह के विचारों को जन जन तक पहुंचाएं बल्कि जनता को एक शुद्ध सांस्कृतिक चेतना से लैस करें। कार्यक्रम को सफल बनाने के लिए शहादत समारोह समिति में शामिल युवाओं को जिम्मेदारी दी गई है। बैठक में वंदना कुमारी, राजन सिन्हा, प्रेम प्रकाश, अजीत कुमार ठाकुर, मुकेश विश्वकर्मा, चंदन कुमार, विनीत प्रताप सिंह, संजीत प्रजापति, अमन चक्र, ललन कुमार, उपेंद्र सिंह चावला, उपेंद्र मिश्र, शैलेन्द्र कुमार, आलोक वर्मा, शैलेन्द्र सिंह, राजीव कुमार, शब्बीर अहमद, गौतम चटर्जी, उदय कुमार, शिवशंकर प्रसाद आदि मौजूद थे
बैठक करते भगत सिंह शहादत कमिटी के सदस्य।
hin_Deva hin_Deva hin_Deva bho_Deva